Är isch em 13. Septämber 1979 gebore u uf dr Riedegg,  oberhaub em Wase uf eme Burebetrieb ufgwachse.  Die z`ringetum hei äuä scho gli gmerkt dass däm Buebli geng es paar Tön im Gringli ume suure. Er hets ömu säute chönne lo si, es Liedli oder es Jützi lo z`klinge, z.b. nach em Chüeh usloo im lääre Staugang, wiu denn d`Akkustik bsungersch guet isch gsi, oder eifach uf em Schueuwäg u speter uf em Töffli obe.  Das nid z`lescht, wiu siner Eutere s`Singe haut ou hei im Bluet gha u däm Buebli äuä ou chli öppis dervo hei mit i d`Wiege gleit.